L 229/26
FI
Euroopan unionin virallinen lehti
18.9.2023
2.
Siirretään komissiolle valta antaa 37 artiklan mukaisesti delegoituja säädöksiä, joilla muutetaan liitettä I teknologian muutosten ja markkinoiden kehityksen huomioon ottamiseksi siinä esitettyjen toimien osalta johdonmukaisesti 4 artiklassa vahvistettujen aloitteen tavoitteiden kanssa. 3.
Aloitteen tehokkaan täytäntöönpanon ja arvioinnin varmistamiseksi komissiolle siirretään valta antaa 37 artiklan mukaisesti delegoituja säädöksiä, joilla muutetaan liitettä II niiden mitattavissa olevien indikaattoreiden osalta, joiden perusteella seurataan täytäntöönpanoa ja raportoidaan aloitteen edistymisestä 4 artiklassa vahvistettujen tavoitteiden saavuttamisessa. 4.
Aloitteen tehokkaan täytäntöönpanon, seurannan ja arvioinnin varmistamiseksi siruyhteisyrityksen vuotuisessa toimintakertomuksessa on oltava liitteessä II esitettyihin mitattavissa oleviin indikaattoreihin perustuvia tietoja aloitteen toiminnallisiin tavoitteisiin 1–4 liittyvistä seikoista. 5.
Komissio tiedottaa säännöllisesti Euroopan puolijohdeneuvostolle toiminnallisen aloitteen tavoitteen 5 täytäntöönpanon edistymisestä.
III LUKU
Toimitusvarmuus ja häiriönsietokyky
13 artikla Integroidut tuotantolaitokset 1.
Integroitujen tuotantolaitosten on oltava laatuaan ensimmäisiä laitoksia puolijohteiden valmistamista ja tapauksen mukaan sellaisten, pääasiassa puolijohteiden valmistukseen unionissa käytettävien laitteiden tai keskeisten komponenttien suunnittelua tai tuotantoa varten, joihin voi kuulua toimitusketjun muita vaiheita ja jotka edistävät unionin puolijohdeekosysteemin toimitusvarmuutta ja häiriönsietokykyä; ne voivat lisäksi tapauksen mukaan edistää puolijohteiden globaalien toimitusketjujen turvallisuutta. 2.
Integroidun tuotantolaitoksen on oltava laatuaan ensimmäinen laitos sillä hetkellä, kun se jättää hakemuksen 15 artiklan 1 kohdan mukaisesti.
3.
Integroidun tuotantolaitoksen on täytettävä seuraavat vaatimukset:
a) sen perustamisella on selvä myönteinen vaikutus ja heijastusvaikutuksia asianomaisen jäsenvaltion ulkopuolella unionin puolijohteiden arvoketjuun keskipitkällä tai pitkällä aikavälillä toimitusvarmuuden ja puolijohde-ekosysteemin häiriönsietokyvyn varmistamiseksi, mukaan lukien startup- ja pk-yritysten kasvu, ja unionin vihreän ja digitaalisen siirtymän edistämiseksi.
b) se tarjoaa takeet siitä, ettei siihen sovelleta ekstraterritoriaalisesti kolmansien maiden asettamia julkisen palvelun velvoitteita, jotka voisivat heikentää yrityksen kykyä noudattaa 26 artiklan 1 kohdassa säädettyjä velvoitteita, ja se sitoutuu ilmoittamaan komissiolle tällaisen velvoitteen syntymisestä; c) se investoi unionissa jatkuvaan innovointiin, jonka tavoitteena on saavuttaa konkreettista edistystä puolijohdetek­ nologian alalla tai valmistella seuraavan sukupolven teknologioita; d) se tukee unionin osaajien jatkumoa kehittämällä ja ottamalla käyttöön yleissivistävää ja osaamisen hankkimiseen tähtäävää koulutusta ja kasvattamalla pätevän ja ammattitaitoisen työvoiman reserviä; 4.
Jotta voidaan investoida jatkuvaan innovointiin tämän artiklan 3 kohdan c alakohdan mukaisesti, integroidulla tuotantolaitoksella on oltava ensisijainen pääsy 5 artiklan b alakohdan mukaisesti perustettuihin pilottituotantolinjoihin.
Tällainen ensisijainen pääsy ei saa sulkea pois tai estää muiden asiasta kiinnostuneiden yritysten, etenkään startup- ja pk-yritysten, tosiasiallista pääsyä oikeudenmukaisin ehdoin pilottituotantolinjoihin.